1 студзеня 1608 году, па сканчэньні выпрабавальнага тэрміну, адбылося яго пастрыжэньне ў манахі, падчас якога ён зьмяніў свае хроснае імя Ян (Іван) на манаскае — Язэп. Адразу пасьля гэтага Язэп Руцкі атрымаў сьвячаньні дыякана, а затым мітрапаліт Іпаці Пацей нарэшце высьвяціў яго на сьвятара. Складаецца ўражаньне, што Іпаці Пацей нібы таго і чакаў, пакуль Руцкі абярэ манаскі стан.